open-index/open-wikipedia-markdown huggingface dataset:
ממשל ריכוזי

**ממשל ריכוזי** (או **ממשל מאוחד**) הוא ממשל שבו גם הסמכות המבצעת וגם הסמכות המחוקקת מרוכזות ברמה הגבוהה של השלטון, בניגוד לממשלה שבה סמכויות אלו מחולקות בין רמות שלטון נמוכות יותר. בהקשר לאומי, ריכוזיות מתרחשת כאשר מועברת סמכות לשלטון ריבוני אחד. לאחר מכן, סמכויות הביצוע והחקיקה מועברות באופן מינימלי לתת-יחידות (כגון מדינות, מחוזות, רשויות מקומיות ואחרות).

מנס, פרעה מצרי קדום מתקופת השושלת המוקדמת, נחשב לפי המסורת הקלאסית כמי שאיחד את מצרים העליונה והתחתונה, וכמייסד השושלת הראשונה. הוא נחשב לשליט הראשון שהקים ממשל ריכוזי.

כל הממשלות המורכבות הן, במידה מסוימת, בהכרח ריכוזיות, במובן שאפילו פדרציה מפעילה סמכות או זכות יתר מעבר לסמכויות של היחידות המרכיבות אותה. ככל שיחידת היסוד של החברה אשר בדרך כלל נתפסת כאזרח - מעניקה סמכות ליחידה גדולה יותר, כמו המדינה או הקהילה המקומית, מתרחשת ריכוז סמכויות. השאלות עד כמה ריכוז זה צריך להתקיים, ובאילו דרכים מתפתח ממשל ריכוזי, הן חלק מהדיון בתיאוריה של האמנה החברתית.

## ראו גם
* משטר סמכותני
* ביזור
* בית מחוקקים חד-ביתי
* מדינת שלטון מואחד
* ריכוזיות דמוקרטית

## הערות שוליים

קטגוריה:שיטות ממשל
קטגוריה:תרבות פוליטית
טואלטין

**טואלטין** (באנגלית: **Tualatin**) היא עיר הממוקמת ברובה במחוז וושינגטון במדינת אורגון, ארצות הברית. חלק קטן מהעיר ממוקם גם במחוז קלאקמאס הסמוך. זהו פרבר דרום-מערבי באזור המטרופולין של פורטלנד, הממוקם מדרום לטיגארד. אוכלוסייתה מנתה 27,942 נפשות במפקד האוכלוסין של 2020.

## היסטוריה
שם העיר לקוח מנהר טואלטין, הזורם לאורך רוב גבולה הצפוני של העיר. זוהי כנראה מילה אינדיאנית שמשמעותה "עצלן" או "איטי", אך ייתכן שמשמעותה "מישור חסר עצים" עבור המישור הסמוך לנהר או "מזלג" עבור יובליו הרבים. על פי שמות גאוגרפיים של אורגון, סניף דואר עם האיות "טואליטין" ("Tualitin") הוקם ב-5 בנובמבר 1869, והאיות שונה ל"טואלטין" בשנת 1915.

בשנות ה-50 של המאה ה-19, היישוב נקרא לראשונה גאלברית' על שם מייסדו סמואל גאלברית'. בשנת 1853, גאלברית' בנה את הגשר הראשון מעל נהר טואלטין, והעיירה נודעה בשם ברידג'פורט. בשנות ה-80 של המאה ה-19, ג'ון סוויק תכנן עיירה סביב תחנת הרכבת החדשה, וקרא לעיירה טואלטין. היא נוסדה כעיר טואלטין בשנת 1913.

בשנת 1962 נחפר מאובן של מסטודון (Mammut americanum) במה שהפך מאוחר יותר לחניון של פרד מאייר. הוא מוצג בלובי של ספריית טואלטין הציבורית. בשנת 1972 נחשפו מאובנים ליד נחל פאנו, אשר נקבעו כשלד חלקי של עצלן הרלן (Paramylodon harlani).

## גאוגרפיה
על פי לשכת מפקד האוכלוסין של ארצות הברית, שטח העיר הכולל הוא 21.32 קמ"ר.

טואלטין מכילה את רוב "כפר ברידג'פורט", אזור קניות יוקרתי שנפתח בתחילת 2005. (החלק הצפוני של כפר ברידג'פורט נמצא בטיגארד). ברידג'פורט, שנבנה באתר של מחצבה לשעבר, תוכנן להזכיר חווית קניות בסגנון אירופאי תחת כיפת השמיים. הוא כולל אולם קולנוע עם 18 מסכים, מספר מסעדות רשת לאומיות ואזוריות, וחנויות רשת רבות.

ישנם מפעלים רבים בצד הדרומי של העיר, כולל מפעל גדול של Lam Research המייצר כלי שיקוע אלקטרוכימיים לייצור מוליכים למחצה.

יצרניות הסכינים CRKT ו-KAI USA, המחזיקות בסכינים Kershaw ו־Zero Tolerance, וכן Shun Cutlery  ממוקמות בטואלטין.  מטה Al Mar Knives ממוקם בטואלטין, אם כי הייצור מתבצע ביפן.

אורגון סיינטיפיק, יצרנית של מוצרי אלקטרוניקה ביתית, ממוקמת גם היא בטואלטין.
## קישורים חיצוניים

## הערות שוליים

קטגוריה:יישובים שהוקמו ב-1869
קטגוריה:אורגון: ערים
מחאות אין מלכים

**מחאות אין מלכים** (באנגלית: **No Kings protests**) הן סדרה של הפגנות שהתקיימו בשני גלים, בעיקר בארצות הברית, נגד מדיניותו ופעולותיו של נשיא ארצות הברית דונלד טראמפ בתקופת נשיאותו השנייה. במחאות השתתפו מיליוני אזרחים מרחבי ארצות הברית ומחוצה לה. מטרת ההפגנות היא להביע מחאה נגד המדיניות והפעולות של דונלד טראמפ במהלך כהונתו השנייה כנשיא. תחת הסיסמה "אין מלכים", ביקשו להעביר מסר נגד מה שתפסו כהתנהלות סמכותנית ואף "מלוכנית". כלומר, התנהלות של מנהיג הפועל ללא מגבלות דמוקרטיות. ההפגנות כוונו כלפי מגמות של סמכותנות, שחיתות ושחיקה דמוקרטית בארצות הברית. בין הנושאים המרכזיים שעליהם מחו המשתתפים נכללו שימוש מופרז בכוח הנשיאותי תוך עקיפת הקונגרס ובתי המשפט, פריסת כוחות פדרליים בערים שונות, צעדים תקיפים נגד מהגרים, וכן על מה שהם רואים כקיפאון הממשלה והשבתת הממשל הפדרלי.

## ההפגנות
הגל הראשון של המחאות התקיים ב-14 ביוני 2025, באותו יום בו התקיים מצעד 250 שנה לצבא ארצות הברית ויום הולדתו ה-79 של טראמפ. המארגנים העריכו כי יותר מחמישה מיליון איש השתתפו ביותר מ-2,100 ערים ועיירות, כולל אירוע הדגל בפילדלפיה. מחאות נוספות התקיימו בטריטוריות של ארצות הברית בגואם, באיי מריאנה הצפוניים, בפוארטו ריקו ובאיי הבתולה של ארצות הברית, וב-20 מדינות זרות, כולל קנדה, יפן, מקסיקו ובאירופה. במונרכיות חוקתיות כמו קנדה ובריטניה, הוחלף השם "אין מלכים" ב"אין דיקטטורים" או "אין טיראנים" כדי למנוע בלבול עם תנועות אנטי-מלכוניות. הוואי עשתה את אותו הדבר כדי למנוע בלבול עם מצעד יום המלך קמהאמהה.

הגל השני של ההפגנות התקיים ב-18 באוקטובר 2025. מחאות נרשמו בעיקר במקומות כמו המול בוושינגטון הבירה, שיקגו וניו יורק. מספר המחאות נאמד בכ-2,700 עצרות ברחבי המדינה. *Strength in Numbers* העריך כי מחאות יום "אין מלכים" ב-18 באוקטובר 2025 היו ככל הנראה ההפגנה הפוליטית הגדולה ביותר שנמשכה יום אחד מאז 1970.

## קישורים חיצוניים

## הערות שוליים

קטגוריה:מחאות ב-2025
קטגוריה:נשיאות דונלד טראמפ השנייה
קטגוריה:2025 בארצות הברית
פול הילס

**פול לוקלן פו הילס** (באנגלית: **Paul Lauchlan Faux Heelas**; נולד ב-1946) הוא סוציולוג ואנתרופולוג בריטי. הוא ידוע בעיקר בזכות עבודתו בתחום הרוחניות, הדת והמודרניות שלה, עם דגש מיוחד על רוחניות חיי הניו-אייג**.** פרסומיו האחרונים ומחקרו הנוכחי בוחנים את "הקדוש" ו"החילוני", הפגיעוּת שבחילוניות (אידיאליזציה, חיוניות); 'כוח החיים', רפואה משלימה, ו'הומניזם רוחני' (כולל 'הכוח השלישי' בסופיזם).

## ביוגרפיה
פול הילס למד בסנט קתרין באוקספורד (תואר ראשון בגאוגרפיה, תעודה בהצטיינות באנתרופולוגיה חברתית) ובמכללת אקסטר באוקספורד (דוקטורט באנתרופולוגיה). הוא הקדיש למעלה משלוש שנים למחקר שטח: נפאל (דת השרפה), לונדון (Programmes ו-Exegesis), ברזיל (ריו דה ז'ניירו הוליסטית), הודו ('ניו-אייג' במדרס ובסביבתה), פקיסטן ('ניו-אייג' באיסלמבאד ובסביבתה), וחי בנפאל, תאילנד, הודו, בנגלדש, אוגנדה ופקיסטן למעלה משש שנים.

## קריירה אקדמית
הילס כיהן כפרופסור לדת ומודרניות במחלקה למחקרי דת באוניברסיטת לנקסטר, וכפרופסור בכיר למחקר בסוציולוגיה של רוחניות עכשווית במחלקה לסוציולוגיה, קבוצת המחקר CROCUS, באוניברסיטת אראסמוס ברוטרדם. הוא סייע בהקמת שני כתבי עת: כתב העת של האגודה האנתרופולוגית באוקספורד ו-"Cultural Values" (כיום Journal for Cultural Research). הוא חבר במועצה הייעוצית של כתב העת "Open Theology".

## פרסומים מדעיים
### טרילוגיה על רחוניות ואלטרנטיביות בחיים הפנימיים
* 1996 *The New Age Movement: The Celebration of the Self and the Sacralization of Modernity*. Blackwell. 
* 2005 Paul Heelas and Linda Woodhead, with Benjamin Seel, Bronislaw Szerszynski and Karin Tusting, *The Spiritual Revolution: Why Religion is Giving Way to Spirituality*. Blackwell. 
* 2008 *Spiritualities of Life: New Age Romanticism and Consumptive Capitalism*. Blackwell. 

A study of Bhagwan Shree Rajneesh/Osho's path:
* 1986/1988 Judith Thompson and Paul Heelas, *The Way of the Heart: The Rajneesh Movement*. Thorsons. ; Borgo Press.

### רחוניות בעולם המודרני
* 2012 Paul Heelas (ed.) *Spirituality in the Modern World: Within Religious Tradition and Beyond*. 4-Volume Set; three introductory essays by Heelas: 'On Making Some Sense of Spirituality', 'On Some Major Issues', 'On Some Significant Themes'. Routledge. 

### אנתרופולוגיית ה"אני"
* 1981 Paul Heelas and Andrew Lock (eds), *Indigenous Psychologies: The Anthropology of the Self*. Academic Press. 

### רוחניות ודת בהיבטים סוציולוגיים
* 1992 Paul Heelas and Paul Morris (eds), *The Values of the Enterprise Culture: The Moral Debate*. Routledge. 
* 1996 Paul Heelas, Scott Lash and Paul Morris (eds), *[[Detraditionalization]]: Critical Reflections on Authority and Identity*. Blackwell. 
* 1998 Paul Heelas (ed.), with the assistance of David Martin and Paul Morris, *Religion, Modernity and Postmodernity*. Blackwell. 
* 2000 Linda Woodhead and Paul Heelas (eds), *Religion in Modern Times: An Interpretive Anthology*. Blackwell. 
* 2001 Linda Woodhead, with Paul Heelas and David Martin (eds), *Peter Berger and the Study of Religion*. Routledge. 
* 2003 Grace Davie, Paul Heelas and Linda Woodhead (eds), *Predicting Religion: Christianity, Secular and Alternative Futures*. Ashgate. 

קטגוריה:סוציולוגים בריטים
קטגוריה:אנתרופולוגים בריטים
קטגוריה:העידן החדש
קטגוריה:בריטים שנולדו ב-1946
דייוויד באטלר

**דייוויד כריסטי באטלר** (באנגלית: **David Christy Butler**; ) היה פוליטיקאי אמריקאי שכיהן כמושל הראשון של מדינת נברסקה בין השנים 1867–1871.

## ראשית חייו
באטלר נולד סמוך ללינטון שבאינדיאנה, והיה הבן הבכור מבין עשרה ילדים. השכלתו הוגבלה לבתי הספר הציבוריים באינדיאנה, והוא עבד בחקלאות ובמסחר במקנה. הוא נישא פעמיים – אשתו הראשונה הייתה מרי פולין סמית' באטלר, והשנייה לידיה סטורי באטלר. באטלר ולידיה נישאו ב-25 בינואר 1860, ונולדו להם שמונה ילדים.

## קריירה פוליטית
בשנת 1856 התמודד באטלר אל הסנאט של אינדיאנה, אך הוא פרש לפני הבחירות. שלוש שנים לאחר מכן עבר לפוני סיטי (Pawnee City) שבנברסקה, שם עסק סחר בחיות מקנה עד שנבחר בשנת 1861 לבית המחוקקים של טריטוריית נברסקה. בשנת 1863 נבחר לסנאט של מדינת נברסקה, ובבחירות 1866 נבחר למושל הראשון של נברסקה. במהלך כהונתו השנייה (1870–1869) העביר את בירת נברסקה מאומהה אל העיר לינקולן.

באביב 1871, זמן קצר לאחר תחילת כהונתו השלישית, הוגשו נגד באטלר 11 סעיפי הדחה. הסעיף הראשון ייחס לו שימוש לרעה בכ-16,000 דולר אמריקאי מקרן בתי הספר של המדינה. בסכום זה השתמש לכאורה לצרכיו האישיים כדי לרכוש מגרשים בעיר הבירה החדשה לינקולן. בית המשפט העליון של נברסקה השעה אותו מתפקידו, והוא הועמד לדין בסנאט המדינתי. במשפט ההדחה הורשע באטלר בסעיף הראשון, בעוד שעשרת הסעיפים האחרים בוטלו. לאחר מכן הורה בית המשפט העליון על הדחתו מתפקיד ב-2 ביוני 1871.

בשנת 1877 בחן בית המחוקקים מחדש את החלטתו להדיח את באטלר, והצביע בעד מחיקת הליך ההדחה מהרישומים הפורמליים של המדינה. לאחר עשור בגמלאות, בשנת 1882, נבחר באטלר לחבר הסנאט של נברסקה כפוליטיקאי עצמאי. ב-1888 התמודד שוב על משרת המושל, הפעם מטעם "מפלגת העבודה המאוחדת", אם כי לא הצליח להיבחר מחדש.

## בערוב ימיו ומותו
לאחר תבוסתו פרש באטלר לביתו בעיר פוני, שם נפטר ב-25 במאי 1891. הוא נטמן בבית הקברות של פוני. ייתכן שמחוז באטלר שבמזרח נברסקה נקרא על שמו, ברם עובדה זו שנויה במחלוקת, שכן לפי מקורות מסוימים המחוז נקרא בשם זה עוד לפני כהונתו של באטלר כמושל. קיימת גם סברה לפיה העיר דייוויד סיטי נקראה על שמו, אך גם טענה זו נתונה במחלוקת.

## קישורים חיצוניים

* דייוויד באטלר, באתר אגודת המושלים הלאומית 
* 

## הערות שוליים

קטגוריה:אמריקאים ילידי אינדיאנה
קטגוריה:חברי בית המחוקקים של נברסקה
קטגוריה:מושלי נברסקה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1829
קטגוריה:אמריקאים שנפטרו ב-1891
סנהדרין קטנה

**סנהדרין קטנה** היא בית הדין השני בחשיבותו במשפט העברי לאחר הסנהדרין הגדולה. הסנהדרין הקטנה מורכבת מעשרים ושלושה דיינים. על פי ההלכה, בכל עיר ובכל מחוז בארץ ישראל יש למנות סנהדרין קטנה.

## סנהדרין קטנה בכל עיר
המצווה למנות בית דין בכל עיר נלמדת מהפסוק: , מהפסוק לומדים על חובת המינוי של בית דין בכל עיר שיש בה לפחות 120 תושבים, ובנוסף בית דין לכל שבט. במקום שהיו בו פחות מ־120 תושבים היו ממנים בית דין של שלושה דיינים בלבד. מהפסוק לומדים גם שהסנהדרין הקטנה יושבת בשער העיר. חובת המינוי חלה רק בארץ ישראל, ואילו בחוץ לארץ המינוי הוא רשות.

## סנהדרין קטנה במקדש
מעבר לסנהדראות הקטנות שהיו בכל עיר, היו עוד שתי סנהדראות קטנות במקדש: אחת בלשכה שבפתח הר הבית על יד שער שושן, ואחת בלשכה שבפתח העזרה על יד שער עזרת הנשים. הדבר נלמד מהפסוק: . מן הפסוק הזה לומדים על שלושה בתי דין בהר הבית בסדר חשיבות עולה:
* סנהדרין קטנה נוספת של עשרים ושלושה דיינים, שישבה בפתח הר הבית והייתה גבוהה בסמכות מסנהדרין קטנה עירונית;
* סנהדרין קטנה של עשרים ושלושה דיינים, שישבה בפתח העזרה והייתה גבוהה בסמכות מהסנהדרין הקטנה שישבה בפתח הר הבית;
* סנהדרין גדולה של שבעים ואחד דיינים, שישבה בלשכת הגזית והייתה הסמכות העליונה.
כאשר בסנהדרין קטנה בעיר אחת נוצרו ספק בהלכה או מחלוקת שלא הוכרעו, היו פונים לסנהדרין קטנה שהייתה במעמד גבוה יותר ואם גם בה לא ידעו את ההלכה, היו פונים לסנהדרין הגבוהה יותר, עד הסנהדרין הגדולה, שם הייתה מוכרעת ההלכה.

## סמכות
לסנהדרין הקטנה, לעומת בית דין של שלושה, הייתה סמכות לדון דיני נפשות.
## צורת ישיבתם
הסנהדרין הקטנה ישבה בחצי גורן עגולה כמו הסנהדרין הגדולה. נשיא הסנהדרין הקטנה ישב במרכז, ואב בית הדין מימינו. לפני הסנהדרין הקטנה ישבו שלוש שורות שבכל אחת עשרים ושלושה תלמידי חכמים לפי סדר החכמה, כך שהחכמים ביותר ישבו בשורה הראשונה. כשהיה צריך להחליף או למנות דיין, היו לוקחים את התלמיד החכם ביותר מן השורה הראשונה וממנים אותו לדון.

## הערות שוליים

קטגוריה:משפט עברי: סדרי הדין
קטגוריה:מוסדות יהודיים
קטגוריה:מוסדות משפטיים
קטגוריה:בתי דין (יהדות)
קטגוריה:מסכת סנהדרין
דרור מיכמן

**דרור מיכמן** (נולד ב-1961) הוא בכיר לשעבר במוסד למודיעין ולתפקידים מיוחדים, כיהן כראש אגף תבל בארגון.

## ביוגרפיה
מיכמן שירת בצה"ל כקצין בשייטת הצוללות בשנים 1979 עד 1985.

ב-1990 התגייס למוסד למודיעין ולתפקידים מיוחדים ושירת במגוון תפקידים כולל ראש אגף "תבל" האחראי על הקשרים הבין-לאומיים עד פרישתו ב-2019. במהלך שירותו עוטר בפרס ביטחון ישראל ובפרס ראש המוסד להצטיינות.

לאחר פרוץ מלחמת חרבות ברזל הצטרף לצוותו של ניצן אלון, מפקד המאמץ המודיעיני של תחום השבויים והנעדרים מטעם צה"ל.

מיכמן בעל תואר ראשון במינהל ציבורי מאוניברסיטת חיפה. בשנים 2017–2018 שימש עמית אורח במרכז למדיניות המזרח התיכון שבמכון ברוקינגס. בשנים 2021–2024 כיהן כדירקטור בחברת Voyager Labs.

## הערות שוליים

קטגוריה:ראשי אגף תבל במוסד
קטגוריה:מלחמת חרבות ברזל: אישים
קטגוריה:זוכי פרס ביטחון ישראל: אנשי המוסד
קטגוריה:צוללנים ישראלים
לובי סימון

**לובי סימון אופונג** (נולדה ב-29 בנובמבר 1998) היא שחקנית אמריקאית, הידועה בעיקר בזכות תפקידים ראשיים בסדרות הדרמה גרינליף שם שיחקה בתפקיד זורה גרינליף, ושלך לנצח שם שיחקה בתפקיד קישה קלארק.

## ביוגרפיה וקריירה
סימון נולדה ברובע הברונקס בעיר ניו יורק וגדלה במחוז אורנג' בניו יורק. היא למדה בבית הספר התיכון מונרו-וודברי. אמה אפרו-אמריקאית ואביה ממוצא גאנאי. יש לה אחות תאומה בשם יורי שהיא מוזיקאית, שם הבמה שלה הוא Reiyo The Giant ואח ואחות צעירים יותר. סימון למדה בבית ספר למשחק בניו יורק ולאחר מכן הופיעה בפרסומת של הרשת האמריקאית JCPenney.

בשנת 2016 עלתה לאוויר סדרת הדרמה של הרשת OWN מבית אופרה ווינפרי, "גרינליף". סימון שיחקה בסדרה בתפקיד ראשי כזורה גרינליף, בתם המורדת של קריסה (קים הות'ורן) וג'ייקוב גרינליף (למן ראקר). סימון לוהקה במקור כשחקנית משנה קבועה אך כבר בעונה השנייה של הסדרה היא קודמה לתפקיד ראשי. בשנת 2018 יצא לאקרנים סרט הדרמה " Monster" שם שיחקה בתפקיד הבכורה הקולנועי שלה לצד ג'ניפר הדסון וקלווין הריסון ג'וניור. הקרנת הבכורה של הסרט הייתה בפסטיבל הסרטים סאנדנס 2018. בשנה שלאחר מכן סימון שיחקה בתפקידים ראשיים בשני סרטי דרמה שהוקרנו גם הם בהקרנת בכורה בפסטיבל סאנדנס 2019: "Share" ו"Selah and the Spades". שני הסרטים זכו לשבחי הביקורות. בשנת 2020, סימון שיחקה באחד מהתפקידים הראשיים בסרט האימה של התסריטאית-במאית זואי ליסטר-ג'ונס, הכישוף: הדור הבא, סרט המשך לסרט הכישוף משנת 1996.

בשנת 2021, סימון שיחקה בתפקיד ראשי בעונה הראשונה של דרמת הפשע Power Book III: Raising Kanan בשנת 2022, היא לוהקה לצד טוביאס מנזיס לסדרה של אפל TV פלוס "מצוד". היא גם שיחקה בסרט "The Walk" שיצא לאקרנים בשנת 2022 ובשנת 2023, כיכבה במותחן המדע הבדיוני "57 Seconds" בשנת 2025 עלתה לשידור בנטפליקס סדרת הדרמה שלך לנצח שם היא משחקת בתפקיד ראשי כקישה קלארק. מתגוררת באטלנטה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ממוצא גנאי
קטגוריה:שחקניות אמריקאיות
קטגוריה:שחקניות קולנוע וטלוויזיה
קטגוריה:שחקניות קולנוע וטלוויזיה אפרו-אמריקאיות
קטגוריה:אמריקאיות שנולדו ב-1998
כביש M6

**הכביש המהיר M6** (באנגלית: **M6 Motorway**) הוא הכביש המהיר הארוך ביותר בממלכה המאוחדת ומקשר את אזור מערב המידלנדס, צפון-מערב אנגליה והגבול עם סקוטלנד; בין העיר רגבי ובירמינגהאם לקרלייל. 

ה-M6 הוא הכביש המהיר הארוך והעמוס בבריטניה, המכונה לעיתים "עמוד השדרה של בריטניה", ומשתרע על פני 370 ק"מ מצפון לדרום. הכביש מהווה עורק תחבורה מרכזי במערב אנגליה כשממנו מסתעפים מספר רב של כבישי רוחב מהירים והוא עובר במרכזי האוכלוסין הגדולים של כל האזור המערבי של אנגליה ומחבר אותם על הציר (המערבי) שבין סקוטלנד ללונדן.

## היסטוריה
ראשיתו של כביש ה-M6 בפרויקט המהפכני "מעקף פרסטון" שנחנך בדצמבר 1958, זה היה מקטע המהיר הראשון בבריטניה וסנונית ראשונה של רשת הכבישים המהירים בבריטניה. בשנים שלאחר מכן נבנו קטעים נוספים: מעקף לנקסטר (1960), מעקף סטפורד (1962), ומקטעים מהירים נוספים שנשלמו עד 1971 ויצרו כביש רציף בין מחוז ווריקשייר בדרום לאזור קרלייל בצפון. קטעים מורכבים בולטים כוללים את מחלף גריוולי היל ("צומת הספגטי") המפורסם בברמינגהאם שנחנך במאי 1972, והגשר הארוך ביותר בבריטניה ויאדוקט ברומפורד באורך 5.6 ק"מ.

ב-2003 נפתח קטע כביש אגרה הראשון בממלכה המאוחדת ה-**M6 אגרה** (M6 Toll), קטע העוקף את בירמינגהאם ממזרח ומצפון (למול ה-M6 הרגיל שעבר ממערב לעיר) ונבנה כדי להקל על עומסי תנועה בהצטלבויות הראשיות של המערב התעשייתי. למרות הציפיות, השימוש בכביש האגרה היה נמוך מהתחזית בשל עלויותיו, אך חלק מהעומסים הוסטו מה-M6 הוותיק. בשנים האחרונות בוצעו שדרוגים מרכזיים, בהם הרחבות קטעי דרך מרכזיים, הקמת שירותי דרך חדשים, והתאמות בטיחות על פי תקנים עדכניים. כביש M6 ממשיך לשמש עורק לאומי אסטרטגי, וממחיש את השינויים שחלו במפת התחבורה הבריטית מהמאה ה-20 ועד העידן המודרני.

## מחלפים עיקריים
[280px|ממוזער|שמאל|M6 ב[מחלף גריוולי היל, ברמינגהאם]]

## קישורים חיצוניים

* כביש M6 במאגר הכבישים הבריטי ה-'CBRB'. 

## הערות שוליים

6
ילדי התהילה

**ילדי התהילה** (בהונגרית: **Szabadság, szerelem**) הוא סרט הונגרי מ-2006.

הסרט עוסק במרד ההונגרי הנחשב לאחד המרידות הדרמטיות שהיו במאה העשרים, שכן באותה שנה שבה טנקים סובייטים דיכאו את המהפכה ההונגרית, נבחרת הונגריה בכדורמים גברה על הנבחרת הסובייטית, הדמויות בסרט בדיוניות אך יוצרי הסרט רבים מהאירועים המרכזיים במהפכה. הסרט נהייה לשובר קופות במדינה.

## עלילה
קארצ'י סאבו הוא ספורטאי באוניברסיטת בודפשט וקפטיין נבחרת הונגריה בכדורמים, באותו זמן הונגריה נופלת לשלטון המדכא של ברית המועצות, בעוד הרבה מבני העם ההונגרי דורשים עצמאות. יום אחד סאבו וחברו עדים להפגנה המונהגת על ידי ויקי פאלק הקוראת לסיום השלטון הסובייטי.

בעוד סאבו יותר נמשך ליופייה של סאבו מאשר למסר שלה, המצב מחמיר שהתקוממות העם נבלמת על ידי מכונת המלחמה הסובייטית, כשסאבו וחבריו מגלים שנבחרת הונגרייה תשחק כנגד נבחרת ברית המועצות באולימפיאדה הקרובה, הם רואים זאת כהזדמנות לניצחון סמלי על מדכייהם.

## קישורים חיצוניים

קטגוריה:סרטים הונגריים
קטגוריה:סרטי ספורט
קטגוריה:סרטים על האולימפיאדה
לאופולדסברג

ממוזער|300x300 פיקסלים|לאופולדסברג
ממוזער|300x300 פיקסלים|כנסיית ''לאופולדס'' בפסגת הר לאופולדסברג
**לאופולדסברג** (בגרמנית: **Leopoldsberg**) היא גבעה בווינה בגובה 425 מטרים, המתנשאת מעל הדנובה והעיר. ציון הדרך הבולט של לאופולדסברג הוא הכנסייה הניצבת בראשה, ונראית בבירור מווינה. בניית כנסיית לאופולדסברג, המוקדשת ללאופולד הקדוש, החלה בשנת 1679; הכנסייה הורחבה לפי תכנון של אנטוניו בדוצי בין השנים 1718–1730. בכיכר מכנסייה, במקום ששימש בעבר כמגדל של מערכת הביצורים, הוקמה בשנת 1948 אנדרטה לשבויים האוסטרים שחזרו לאחר מלחמת העולם השנייה.

## גאוגרפיה
לאופולדסברג מהווה את הפינה הצפון-מזרחית של הרי האלפים. שכבות מתחלפות של חוואר (עשירות בקרבונט) ואבן חול יוצרות את סלע האם. שלא כמו רוב הרי אזור הפליש (מתקופות הקרטיקון העליון והשלישון), ללאופולדסברג מדרונות תלולים עקב כוח הסחיפה של נהר הדנובה מצד אחד ושל נחל קטן מצד שני. תבליט זה מעצים את ההבדלים באקלים המקומי ובצמחייה, הנובעים מקו הגבול בין האקלים הפאנוני לאקלים המרכז האירופי. המדרון הצפוני מכוסה ביערות אשור, סוג היער הנפוץ ביותר בווינרוואלד.

## היסטוריה
התיישבות באזור מוכרת עוד מתקופת האבן ובמיוחד של הקלטיים בתקופת הברזל. במקור, וינה הרומית, "וינדובונה", הייתה אופידום (יישוב קדם-עירוני) על הר לאופולדסברג. היא השתייכה לממלכה הקלטית נוריקום, אך הקיסר אוגוסטוס (באמצעות מצביאו טיבריוס) הוסיף את האופידום לפאנוניה, שהפכה לפרובינציה רשמית במחצית השנייה של שלטונו של קלאודיוס (41-54 לפנה"ס). לאורך המאות, ההר, ובמיוחד המדרון הדרומי, היה ריק מיער ושימש לכרמים ולמרעה. לכן, לאופולדסברג נקרא "קהלנברג" ("גבעה קירחת", שכן היא הייתה ה"חשופה" או *ה-kahl* מהשתיים) עד 1693, אז נבנתה כנסיית הבארוק על גבי ההר השני, ואז השם הועבר להר השכן (סאוברג, וקהלנברג לאחרמכן). בשנת 1683, קהלנברג של ימינו הייתה נקודת המפגש של כוחותיו הפולנים-אוסטריים של המלך יאן השלישי סובייסקי, אשר הביסו את הפולשים הטורקים ושחררו את העיר וינה במהלך המצור השני על וינה .
מרכז|ממוזער|750x750 פיקסלים|

## תחבורה
לאופולדסברג ולקהלנברג נגישים ברכב ובאוטובוס דרך קהלנברגרשטראסה (Kahlenbergerstraße) מנוסדורף, העוברת מספר הויגרים בטיפוס על ההר. הטיול במעלה קהלנברגרשטראסה אהוב בימי ראשון על רבים מווינאים, צעירים ומבוגרים, והשביל סלול עד לפסגה.
Döbling_(Wien)_-_Leopoldsberg.JPG|טקסט=Leopoldsberg from the south| לאופולדסברג מדרום
Döbling_(Wien)_-_Leopoldsbergkirche.JPG|טקסט=Leopoldskirche| *כנסיית לאופולד*
Wien_Leopoldsberg_Langenzersdorf.jpg|טקסט=View on Langenzersdorf| נוף על לנגנזרסדורף
Wien_Jahn_Gedenktafel.jpg|טקסט=Jahn memorial| אנדרטת יאן


## הנצחה
לאופולדסברג והקלוסטרנויבורג נבחרו להצגה על מטבע אספנים: מטבע הזיכרון קלוסטרנויבורג. חזית המטבע מציגה את נוף המנזר ממורדות לאופולדסברג בהרי האלפים, את הבזיליקה הרומנסקית גותית וכן את כיפת הנחושת עם הכתר הקיסרי.

## ראו גם
* רייזנברג (וינה)

## קישורים חיצוניים

קטגוריה:וינה: גאוגרפיה
Tico-Tico no Fubá

"**Tico-Tico no Fubá**" (בעברית: **"דרור בקמח תירס"**) הוא שיר שורו ברזילאי שהולחן על ידי זקיניה דה אבראו  בשנת 1917 והוקלט לראשונה בשנת 1931 על ידי תזמורת קולבז. השיר התפרסם ברחבי העולם בעקבות גרסת הג'אז של השיר, שביצעו האחיות אנדרוז בשנת 1944. השם "טיקו טיקו" הוא הכינוי בברזיל למין של ציפורי שיר ממשפחת הפסרליים, המכונים גם "דרורי העולם החדש" למרות שאין להם קרבה אמיתית למשפחת הדרוריים.

## רקע
ממוזער|הקלטה של השיר "Tico Tico no Fubá" בביצוע תזמורת קולבז משנת 1931
השיר הוקלט לראשונה בשנת 1931 על ידי תזמורת קולבז, בחברת התקליטים קולומביה. השם המקורי של השיר משנת 1927 נקרא בפורטוגזית "Tico-Tico no Farelo" (דרור בסובין), שונה ב-1931 ל-"Tico-Tico no Fubá" (דרור בקמח תירס) מכיוון שהגיטריסט הברזילאי אמריקו ג'קומינו כבר כתב יצירה באותו שם.

מילות השיר נכתבו מאוחר יותר, תחילה על ידי אאוריקו בריירוס ב-1942, ולאחר מכן על ידי אלויסיו דה אוליביירה.

## גרסאות כיסוי ועיבודים
מחוץ לברזיל, השיר הגיע לשיאו בשנות ה-40, עם גרסאות כיסוי של אתל סמית', האחיות אנדרוז (עם מילים באנגלית שכתב ארווין דרייק), כרמן מירנדה, ריי קוניף, הזמרת הקנדית אליס רובי, דניאלה מרקורי, חאווייר קוגאט, פאקו דה לוסיה, צ'ארלי פארקר, פרז פראדו, אוסקר אלמן, ז'ואאו ז'ילברטו, ניי מטוגרוסו, לו בגה, ראול די בלאזיו, ליברצ'ה, איווט הורנר, הנרי מנסיני, מישל לגראן, קרלוס, דלידה (עם מילים בצרפתית מאת ז'אק לארו), איזבל בולאי, מרקו מישיאניה, ואריאל דומבסל.

### גרסאות בעברית
הפזמונאי והזמר אבשלום כהן חיבר מילים בעברית לשיר בשנת 1942, בהיותו בן 14 בלבד, והקליט אותו ב-2012 כשהוא בן 84.

הזמר והבדרן אלכסנדר יהלומי ביצע אותו בשנות ה-50. הלהקה "הטוב הרע והנערה" שכללה את ג'וזי כץ, בני אמדורסקי וישראל גוריון, הקליטה את השיר בשם "טיקו טיק" בתרגומו של אהוד מנור, באלבומם "הטוב הרע והנערה" משנת 1972.

השיר בעיבודם של רפי זליג ורון גנג, מבוצע על ידי שמיניית ווקאל, הרכב א-קפלה ישראלי המורכב מארבעה גברים וארבע נשים.

## קישורים חיצוניים

* "Tico tico no fuba", באתר הספרייה הלאומית
* מילות השיר בעברית, באתר זמרשת
* מילות השיר בפורטוגזית, במסד הנתונים המוזיקלי Genius **(באנגלית)**
* "Tico tico no fuba", באתר המוזיקה SecondHandSongs **(באנגלית)**

#### ביצועים כליים
* 
* 
* 
* 
* 
* 
* 
* 

#### ביצועים בפורטוגזית
* 
* 
* 

#### ביצועים באנגלית
* 
* 
* 

#### ביצועים בצרפתית
* 
* 

#### ביצועים בעברית
* 
* 
* 
* 

## הערות שוליים

קטגוריה:שירים בפורטוגזית
קטגוריה:שירים שתורגמו מפורטוגזית לעברית
קטגוריה:שירי הפרברים
קטגוריה:שירים שנכתבו על ידי אהוד מנור
קטגוריה:מוזיקה ברזילאית
קטגוריה:שירים על בעלי כנף
Kiss of the Spider Woman (Original Motion Picture Soundtrack)

****** הוא אלבום הפסקול של סרט הדרמה המוזיקלי "נשיקת אשת העכביש" משנת 2025 בבימויו של ביל קונדון, המבוסס על מחזמר באותו השם מאת טרנס מקנאלי, ג'ון קנדר ופרד אב. בסרט מככבים ג'ניפר לופז, דייגו לונה וטונאטיו.

האלבום כולל ביצועים מוזיקליים של חברי צוות השחקנים, עם שירים שנכתבו והולחנו על ידי הצמד קנדר ואב, בעוד המוזיקה האינסטרומנטלית נכתבה על ידי סם דייוויס. קדמו לו שלושה סינגלים לקידום הסרט: שיר הנושא *Kiss of the Spider Woman*, השיר *She's a Woman* והשיר *Never You*, שהופצו ב-5 וב-19 בספטמבר 2025. האלבום יצא לאור בחברת "Lakeshore Records" ב-3 באוקטובר 2025.

## רקע
פסקול הסרט כולל שירים מקוריים מתוך המחזמר, שהולחנו ונכתבו על ידי ג'ון קנדר ופרד אב. סם דייוויס חיבר את המוזיקה האינסטרומנטלית הנלווית לסרט, בעוד שהביצועים הקוליים מבוצעים בידי ג'ניפר לופז, דייגו לונה וטונאטיו.

רוב קטעי השירה הוקלטו הן בלייב במהלך הצילומים והן בהקלטות מוקדמות. הבמאי ביל קונדון סיפר כי התלבט עם לופז לגבי בחירת שיטת ההקלטה, ואמר כי הוא 

מרבית השירים צולמו בטייק יחיד, בדומה לשיטת העבודה המקובלת במחזות הזמר ההוליוודיים הקלאסיים.

## יציאה לאור
האלבום לווה בסינגל קידום ראשון – שיר הנושא *Kiss of the Spider Woman* בביצועה של לופז – שיצא ב-5 בספטמבר 2025. הסינגל השני, *Never You*, יצא ב-19 בספטמבר 2025.

האלבום המלא יצא לאור בחברת "Lakeshore Records" ב-3 באוקטובר 2025, שבוע לפני עליית הסרט לאקרנים, וצפוי לצאת גם בפורמט תקליטור ב-14 בנובמבר ובתקליט ויניל ב-12 בדצמבר.

## רשימת רצועות

## ביקורות
קארלה מאייר מ"סן פרנסיסקו כרוניקל" כתבה כי "השירים הם בגדר סקיצות בלבד, שנועדו להתמלא בשירת ברודוויי רמה", והוסיפה כי קולה של טונטיו "עשיר ומלא תהודה", בעוד שקולה של לופז "נשמע היטב ברצועות מוזיקת דאנס, אך כאן לא ניתן להסתיר את דקיקותו." מואירה מקדונלד מ"סיאטל טיימס" כתבה כי "המוזיקה, כפי ש'נשיקת אשת העכביש' מזכיר לנו, יכולה לשבור את ליבנו; אך היא יכולה גם, כמו יד הנאחזת באפלה, להעניק לנו כוח." דייוויד רוני מ"הוליווד ריפורטר" כתב כי "מעטים מן השירים חיוניים לקידום העלילה, אך הם מעניקים לה הערות עוקצניות וצבעוניות תוססת."

מנגד, כתב בנג'מין לי מ"הגארדיאן" כי "השירים עצמם, מאת הצמד האגדי מ'קברט' ו'שיקגו', קנדר ואב, הם ברובם נשכחים למדי, עם מילים מגושמות לעיתים שמסיחות את הדעת; היוצא מן הכלל הוא שיר הנושא הנהדר והמהפנט." ראיין לטנציו מ-"IndieWire" העיר כי "למרבה הצער (וסליחה על המשחק המילולי), השירים כמעט ואינם זכירים." קאי סוונסון מ-"MovieWeb" כתב כי "הפסקול מאת ג'ון קנדר ופרד אב, שהתפרסמו ב'קברט' ו'שיקגו', עשיר ותיאטרלי כפי שניתן לצפות, אך על המסך הוא מרגיש באופן מפתיע מהוסה."

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ג'ניפר לופז
קטגוריה:פסקולי סרטים
קטגוריה:פסקולים באנגלית
נהר מסקוט

**נהר מסקוט** (באנגלית: **Muscoot River**) הוא יובל קצר של נהר קרוטון במחוזות פטנאם ווסטצ'סטר במדינת ניו יורק. אורכו כ-21 ק"מ וזורם דרום-מזרחית באופן לא סדיר. הוא שוכן בתוך אגן הניקוז של נהר קרוטון ומהווה חלק מאגן הניקוז של קרוטון במערכת הובלת המים לעיר ניו יורק.

## מסלולו
מקורות הנהר נובעים ממערב לאגם קירק, אגם מבוקר  במערכת אספקת המים של ניו יורק, בכפר מאהופאק  במחוז פטנאם, ניו יורק, בעיירה כרמל . כ-1.3 ק"מ דרומה מהם, הם זורמים לאגם קירק וכ-300 מטר דרומה יותר, הם זורמים לאגם מאהופאק ברד מילס.

כ-1.1 ק"מ דרומית למפגש זה, מצטרף אגם מקגרגור, ועוד כ-900 מ' הלאה, זרימה של נחל סיקור, אל אגם סיקור לכיוון צפון-מערב. הנהר פונה מעט דרום-מזרחית וחוצה את קו מחוז וסטצ'סטר כ-3 ק"מ הלאה (ראו במפה משמאל), וממשיך בכיוון זה בנתיב מפותל ומתנקז כ-4.3 ק"מ מאוחר יותר למאגר אמאווק בעיירה סומרס .

עם עזיבתו את מאגר אמאוואק דרך שפך בסכר אמאוואק בקצהו הדרומי של המאגר, כ-4.45 ק"מ לאחר מכן, מצטרף נהר מוסקוט לנחל "האלוקס מיל" ממערב, כ-0.8 ק"מ במורד הזרם. כ-4.8 ק"מ לאחר מכן הוא זורם לחלקים הצפון-מערביים של מאגר מסקוט, מערבית לווייטהול קורנרס ומצפון-מערבית לקטונה, ניו יורק , לאחר מסלול כולל של קצת פחות מ-21 ק"מ. לאחר מכן, מימי מאגר מסקוט מתאחדים עם מימי מאגר ניו קרוטון לפני שהם נישאים לעיר ניו יורק דרך אמת המים החדשה של הקרוטון, או, בתקופות של עודף, דרך השפך בסכר ניו קרוטון אל נהר קרוטון, ומשם נישאים לנהר ההדסון בקרוטון על ההדסון בקרוטון פוינט, כ-50 ק"מ צפונית לניו יורק.

## ביאורים

## הערות שוליים

קטגוריה:מדינת ניו יורק: נהרות
קטגוריה:נהרות אמריקה הצפונית הנשפכים לאוקיינוס האטלנטי
קטגוריה:מערכת הובלת המים לעיר ניו יורק
קטגוריה:אגן הניקוז קרוטון
ריצ'רד סטון (צייר)

**ריצ'רד סטון** (באנגלית: **Richard Stone**; נולד ב-5 ביוני 1951) הוא צייר בריטי, המתמחה בדיוקנאות.

## ביוגרפיה
בשנת 1973, בגיל 22, הוא טוען שהיה צייר הדיוקנאות המלכותי הצעיר ביותר שהוזמן מזה כמעט 200 שנה מאז סר תומאס לורנס שצייר את המלכה שארלוט בשנת 1790 בגיל 21. סטון טוען שהשיג את ההזמנה על ידי שיחת טלפון לקלרנס האוס (Clarence House) ואמר "אני יכול להיות רמברנדט של ימינו".

הוא השלים דיוקנאות שהוזמנו של המלכה אליזבת השנייה, אליזבת המלכה האם, המלך צ'ארלס השלישי, הנסיכות מרגרט ואליס, הנסיכים פיליפ, אנדרו ומייקל, סופי-דוכסית אדינבורו, בירגיטה-דוכסית גלוסטר, והנסיכה מייקל מקנט.

הוא גם צייר את הדיוקן הרשמי של מרגרט תאצ'ר, אשר לאחר שבחנה את עבודתו, ביקשה ממנו להוסיף את תיק היד שלה לדיוקן. הדיוקן הוזמן עבור רחוב דאונינג 10 (מעונו הרשמי של ראש ממשלת בריטניה), על ידי ראש הממשלה גורדון בראון, ונחשב לדיוקן הראשון של ראש ממשלה שנועד לתצוגה קבועה בבניין. הדיוקן נחשף בנובמבר 2009.

דיוקנאותיו תלויים בארמון בקינגהאם, בגלריית הדיוקנאות הלאומית (לונדון) ובגלריית הדיוקנאות הלאומית (קנברה).

דיוקנה של המלכה אליזבת השנייה שצויר בשנת 1992 שימש את ה־BBC במהלך ההודעה על מותה ובשידורי מודעות האבל שלאחר מכן.

## ראו גם
* דיוקן אליזבת השנייה (ריצ'רד סטון)

## קישורים חיצוניים

* 
## הערות שוליים

קטגוריה:בריטים שנולדו ב-1951
קטגוריה:ציירים בריטים
אסף אקשטיין

**אסף אקשטיין** הוא משפטן ישראלי, פרופסור חבר בפקולטה למשפטים, האוניברסיטה העברית בירושלים, המתמחה בדיני תאגידים ודיני ניירות ערך.

## קריירה
למד תואר ראשון במשפטים בקריה האקדמית אונו (2009), תואר שני LL.M עיוני (2010) באוניברסיטת בר-אילן, ו-LL.M מחקרי (2011) ודוקטורט (2014) בפקולטה למשפטים של אוניברסיטת תל אביב. נושא עבודת הדוקטורט שלו, בהנחיית שרון חנס הוא: "מי יפקח על המפקחת? ואת מי היא משתפת? פעילותה של רשות ניירות ערך הישראלית במישור הכללים". ב-2010 קיבל רישיון עריכת דין בישראל.

היה עמית אקדמי באוניברסיטת בר-אילן (2016-2015) ושימש כחוקר אורח בבתי הספר למשפטים של אוניברסיטאות הרווארד (2013) וקולומביה (2015).

לימד בקריה האקדמית אונו משנת 2017, וב-2019 היה בה לפרופסור חבר. מאוקטובר 2020 הוא מלמד בפקולטה למשפטים, האוניברסיטה העברית בירושלים.

ב-2020 שימש במשרת פרופסור אורח בבית הספר למשפטים שבאוניברסיטת קולומביה.

## פרסומים נבחרים
* זוהר גושן, אסף אקשטיין **דיני חברות** (נבו 2023) 
* The Virtue of Common Ownership in an Era of Corporate Compliance, 105 Iowa L. Rev. 507 (2019).
* Great Expectations: The Peril of an Expectations Gap in Proxy Advisory Firm Regulation, 40 Del. J. Corp. L. 77 (2015).
* Asaf Eckstein & Gideon Parchomovsky, Toward a Horizontal Fiduciary Duty in Corporate Law, 104 Cornell L. Rev. 803 (2018).
* Asaf Eckstein & Sharon Hannes, A Long/Short Incentive Campaign Scheme for Proxy Advisory Firms, 53 Wake Forest L. Rev. 787 (2018).
* Skin in the Game for Credit Rating Agencies and Proxy Advisors: Reality Meets Theory, 7 Harv. Bus. L. Rev. 221 (2017).

## קישורים חיצוניים
* 

* 
* 

## הערות שוליים

קטגוריה:סגל האוניברסיטה העברית בירושלים: משפטים
קטגוריה:סגל הקריה האקדמית אונו: משפטים
קטגוריה:בוגרי הקריה האקדמית אונו: משפטים
קטגוריה:בוגרי אוניברסיטת תל אביב: משפטים
קטגוריה:בוגרי אוניברסיטת בר-אילן: משפטים
קטגוריה:משפטנים ישראלים
קטגוריה:בעלי תואר דוקטור מאוניברסיטת תל אביב
שמואל אלפסי

**שמואל אלפסי** (נולד ב-9 בפברואר 1959, אדר א' ה'תשי"ט) הוא מנהל ויועץ ישראלי. מכהן כמנכ"ל ושותף בקבוצת אמנת ניהול ומערכות בע"מ.

## ביוגרפיה
נולד בקריית שמונה ובשנת 1962 עבר עם משפחתו לאילת, שם גדל ולמד עד סיום לימודיו התיכוניים במגמה מתמטית-פיזיקלית.

בשנת 1977 התנדב לשירות צבאי בצה"ל כלוחם בסיירת שקד והשתתף במבצע ליטני. במסגרת שירות המילואים נטל חלק בפעילות מבצעית לאחר מלחמת לבנון הראשונה, ובמלחמת לבנון השנייה התנדב לשוב לשירות מילואים.

לאחר שחרורו מצה"ל, למד הנדסת תעשייה וניהול באוניברסיטת בן-גוריון בנגב.

בשנת 1984 הצטרף לחברת אמן ארגון ומדעי ניהול יועצים בע"מ, מקבוצת אמנת ניהול ומערכות בע"מ.

## פעילות ניהולית
בשנת 1994, עם הנפקת אמנת ניהול ומערכות בע"מ ב, הפך לשותף בה.

בשנת 2015 מונה למנכ"ל חברת אמן ארגון ומדעי ניהול יועצים בע"מ, וב-2023 מונה למנכ"ל קבוצת אמנת ניהול ומערכות. עם כניסתו לתפקיד, הוביל תוכנית אסטרטגית שכללה צעדי התייעלות, קידום מנהלים לתפקידי מנכ"ל בחברות הבת וכניסה לתחומי פעילות חדשים. מאז 2023, מציגה הקבוצה צמיחה עקבית בהכנסות וברווחיות.

במקביל לתפקידיו הניהוליים, שימש במשך למעלה מ-20 שנה כיועץ מיוחד להנהלות גופי הביטחון למשרד ראש הממשלה.

## חיים אישיים
חובב ספורט אתגרי, בעל תעודת מאמן לריצות ארוכות ומשתתף קבוע במרוצים ובתחרויות בארץ ובעולם, בהם מרתונים ותחרויות איש הברזל. כמו כן, נוטל חלק קבוע בתחרויות ישראמן.

נשוי לפרופסור נורית אלפסי, מנהלת המגמה לתכנון ערים באוניברסיטת בן-גוריון בנגב. לזוג שתי בנות.

## קישורים חיצוניים
* אתר האינטרנט הרשמי של קבוצת אמנת ניהול ומערכות בע"מ
* האתר האינטרנט הרשמי של חברת אמן ארגון ומדעי ניהול יועצים בע"מ
* 

## הערות שוליים

2025 10
קטגוריה:מנכ"לים ישראלים
קטגוריה:לוחמי סיירת שקד
קטגוריה:מהנדסי תעשייה וניהול ישראלים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1959
מאגר אמאווק

[ממוזער|מפת [אגן ניקוז|אגן הניקוז של נהר קרוטון. מאגר אמאווק על נהר מסקוט.]]
**מאגר אמאווק** (באנגלית: **Amawalk Reservoir**) הוא מאגר מים במערכת הובלת המים לעיר ניו יורק, הממוקם בצפון-מרכז מחוז וסטצ'סטר, ניו יורק. הוא חלק מאגן הניקוז של נהר קרוטון של המערכת, וממוקם בצומת של כביש 202 של ארצות הברית  וכביש 35 של מדינת ניו יורק  בעיירה סומרס , כ-51 קילומטרים צפונית לניו יורק. המאגר נקרא על שם הקהילה הילידית המקורית אמוואק משבט וואפינגר , ניו יורק, שהוצפה עקב בנייתו, והועברה למקום אחר ליד הסכר שלה.

מאגר אמאוואק נוצר על ידי סכירת אמצע נהר מסקוט, אחד מיובליו של נהר קרוטון, והוכנס לשירות בשנת 1897.

למאגר אגן ניקוז של 52 קמ"ר. אורכו כ-4.8 קילומטרים צרים, והוא מכיל כ-25 מיליון מ"ק של מים בקיבולת מלאה, מה שהופך אותו לאחד הקטנים במערכת אספקת המים של ניו יורק.
מים שמשתחררים ממאגר אמאווק זורמים דרומה בנהר מסקוט עד למפגש שלהם עם מאגר מסקוט, נקודת איסוף של מאגרי אמאווק, טיטיקוס ונהר קרוס. המסקוט זורם למאגר ניו קרוטון, שם אמת המים החדשה של הקרוטון נושאת את מי אגן הניקוז של נהר קרוטון למאגר פארק ג'רום בברונקס לחלוקה לברונקס ולצפון מנהטן. בממוצע, אמת המים החדשה של הקרוטון מספקת 10% ממי השתייה של העיר ניו יורק. עודפי מי השתייה שעוברים דרך שפך סכר ניו קרוטון, זורמים חזרה לנהר קרוטון ומתנקזים לנהר ההדסון בקרוטון פוינט.

## הערות שוליים

קטגוריה:מדינת ניו יורק: גופי מים
קטגוריה:מערכת הובלת המים לעיר ניו יורק
קטגוריה:אגן הניקוז קרוטון
נבחרת איטליה בכדורגל עד גיל 23

**נבחרת איטליה בכדורגל עד גיל 23** מייצגת את איטליה בתחרויות כדורגל של המשחקים האולימפיים. בעבר השתתפה באליפות אירופה בכדורגל עד גיל 23 ובמשחקי הים התיכון. היא מנוהלת על ידי התאחדות הכדורגל האיטלקית.

## היסטוריה
נבחרת איטליה בכדורגל עד גיל 23 הוקמה בסוף שנות ה-60 של המאה ה-20 לקראת תחילת משחקי כדורגל לגיל זה במסגרת UEFA. 

## אליפות אירופה עד גיל 23
משחקי אליפות אריופה עד גיל 23 התקיימו במחצית הראשונה של שנות ה-70 של המאה ה-20. בתחרות הראשונה שנערכה בשנים 1970/1972 הנבחרת לא עברה את שלב הבתים. באליפות השנייה 1972/1974 היא הודחה בשלב רבע הגמר. באליפות שלישית הנבחרת נשרה בשלב הבתים. 

## משחקי הים התיכון
בעבר במשחקי הים התיכון מדינות היו מיוצגות על ידי נבחרות עד גיל 23. תחרות של שנת 1991 הבנבחרת סיימה בשלב הבתים. בשנת 1993 היא הפסידה במשחק על המקום השלישי. בשנת 1997 היא ניצחה בתחרות. אחרי שנת 1997 נבחרות עד גיל 23 לא משתפות בתחרות.

## משחקים אולימפיים
לקראת תחרות הכדורגל באולימפיאדת ברצלונה, החליטה פיפ"א כי הנבחרות ישתתפו עם כדורגלנים בני 23 ומטה. נבחרת איטליה סיימה את התחרות בשלב רבע הגמר. 

הנבחרת מתבססת על נבחרת שוודיה בכדורגל עד גיל 21 שמשחקת באליפות אירופה לגילה. תחרות זו מהווה תחרות העפלה לאולימפיאדה שמתרחשת שנתיים לאחר אליפות אירופה. בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

### השתתפות באולימפיאדות

### כדורגלני חיזוק
* 1996 - ג'אנלוקה פליוקה, מסימו קריפה, מרקו ברנקו
* 2000 - לא נבחרו
* 2004 - מטאו פררי, אנדראה פירלו
* 2008 - טומסו רוצ'י

## כדורגלנים בולטים
* ג'וזפה רוסי, אלברטו גילרדינו - 4 שערים
* אנדראה פירלו - 9 משחקים

## קישורים חיצוניים
* 
* נתונים מאתר transfermarkt
* נתונים מאתר globalsportsarchive
* נתונים מאתר worldfootball

איטליה
קטגוריה:איטליה: כדורגל
השבעתו השלישית של פרנקלין דלאנו רוזוולט לנשיאות ארצות הברית

**השבעתו השלישית של פרנקלין דלאנו רוזוולט לנשיאות ארצות הברית** נערכה בבניין הקפיטול בוושינגטון, ביום שני, 20 בינואר 1941. ההשבעה ציינה את תחילת כהונתו השלישית של פרנקלין דלאנו רוזוולט כנשיא ארצות הברית ואת תחילת כהונתו היחידה של הנרי וולאס כסגן הנשיא.

זו הייתה הפעם הראשונה והיחידה בה הושבע נשיא אמריקאי לכהונה שלישית; מאז אשרור התיקון ה-22 לחוקת ארצות הברית בשנת 1951 לא ניתן לבחור אדם לנשיאות יותר מפעמיים, אם כי שלוש כהונות עדיין מותרות, בתנאי שתהיינה לפחות קדנציה חלקית אחת בת שנתיים או פחות.

נשיא בית המשפט העליון של ארצות הברית צ'ארלס אוונס יוז השביע את רוזוולט בפעם השלישית והאחרונה. סגן הנשיא היוצא ג'ון גארנר השביע את סגן הנשיא הנכנס וולאס.

## קישורים חיצוניים

## הערות שוליים

קטגוריה:נשיאות פרנקלין דלאנו רוזוולט
רוזוולט
קטגוריה:1941 בארצות הברית
מיליונרים ליום אחד

**מיליונרים ליום אחד** (בצרפתית: **Mes très chers enfants** -ילדינו היקרים ביותר, באנגלית: **Price of Parenting** - מחיר ההורות) הוא סרט קומדיה צרפתי משנת 2021 בכתיבה ובימוי של אלכסנדרה לקלר , עם ז'וסיאן בלסקו ודידייה בורדו בתפקידים הראשיים.

העלילה היא על זוג מבוגר, שילדיהם הבוגרים מתנכרים להם והם מנסים להזמין אותם בחג המולד על ידי העמדת פנים שהם זכו בפרס כספי גדול בלוטו.
## תקציר העלילה
כריסטיאן (דידייה בורדון) ושנטל (ז'וסיאן בלנקו) בלאנק הם זוג גמלאים שגרים בעיירה ליד פריז, הורים לסנדרין (מרילו ברי) וסטפן (סדריק). סנדרין נשואה לרופא השיניים רג'יס (אסטבן) ועובדת כמזכירת מרפאתו. סטפן עובד בחברת נדל"ן תחת הבוס קסטיניאן (לורן סטוקר) שממרר את חייו.

שנטל מכינה כל פעם עוגות קרמבל ומזמינה את הילדים אך הם מתחמקים להגיע מסבות שיקריות ושנטל הכועסת זורקת את העוגה לפח. הם מקווים שאולי לקראת חג המולד יגיעו הילדים אך גם זה לא קורה.

הם נשברים כאשר סטפן וסנדרין מודיעים שלא יוכלו להגיע אליהם לחג המולד. כריסטיאן מתכנן מזימה איך לגרום להם לבוא אליהם. הוא ושנטל מודיעים להם כי זכו בלוטו ב-18 מיליון אירו. היחס משתנה מיד והילדים מגיעים מיד להוריהם בתקווה שיקבלו את חלקם בזכייה.

ההורים מחליטים למתוח אותם - כריסטיאן שוכר מכונית פרארי מפוארת ומתפאר ב"שעון יוקרתי" שקנה ברחוב. שנטל מזמינה את סנדרין למסעדה מפוארת ומגלה כי "שכחה" את הארנק. דבר דומה קורה בחנות יוקרה לבגדים.

סנדרין עוזבת את בעלה, שוכרת חדר במלון יוקרתי ועומדת לחתום על חוזה לפתיחת "בית תה". הבוס של סטפן משנה לפתע את התנהגותו ומצרף את סטפן כשותף בחברה. כולם מחכים לכסף של ההורים עד שהעניין מתפוצץ וההורים מגלים להם את האמת.

סנדרין חוזרת לבעלה ונולד להם בן, סטפן מפוטר ופותח עם אחותו עסק לעוגות קרמבל.

כריסטיאן זוכה במיליון אירו בכרטיס גירוד והפעם הם מחליטים לא לספר לילדים ולנסוע לחופשה במקום יוקרתי.

## צוות השחקנים

## קישורים חיצוניים

*קדימון מתורגם, באתר יוטיוב
*מיליונים ליום אחד, באתר אידיבי
*מיליונרים ליום אחד, באתר סרט

קטגוריה:סרטי 2021
קטגוריה:סרטי קומדיה צרפתיים
קטגוריה:סרטים בצרפתית
קטגוריה:סרטים על הורות
קטגוריה:סרטים צרפתיים
טיליס

**טיליס** (במקור "**World of Jeans and Tops**" ו"**Tilly's**") היא רשת קמעונאית אמריקאית המתמחה במכירת בגדים, אביזרים, נעליים ועוד ממבחר מותגים. החברה פועלת מהמטה שלה בעיר אירוויין, קליפורניה.

## היסטוריה
**טיליס**היא רשת קמעונאית מתמחה המהווה יעד מוביל למכירת בגדים יומיומיים, נעליים, אביזרים ומוצרי ספורט לגברים ולנשים צעירים, נערים ונערות. החברה מציעה מגוון רחב של מותגים גלובליים, מותגים צומחים ומותגים בבעלותה, אשר משדרים אורח חיים פעיל, חיצוני וחברתי. מטה החברה נמצא בעיר איירוויין, קליפורניה, והיא מפעילה 250 סניפים ב-33 מדינות נכון ל-27 בינואר 2025.

קונספט טיליס החל ב-1982, כאשר המייסדים המשותפים, חזי שקד וטליה לוין, פתחו את החנות הראשונה שלהם במחוז אורנג', קליפורניה. מאז 1984, החברה פועלת תחת השם "וורלד אוף ג'ינס אנד טופס" ("WOJT"), תאגיד קליפורני, אשר פועל תחת המותג "טיליס". במאי 2011, הוקמה חברת "טיליס אינק." (Tilly's, Inc.), תאגיד דלאוור, במטרה לבצע ארגון מחדש של מבנה החברה לקראת הנפקה ראשונית לציבור. כחלק מההנפקה הראשונית במאי 2012, הפכה WOJT לחברת בת בבעלות מלאה של "טיליס אינק.".

## חנויות
סניפי טיליס ממוקמים במגוון מרכזי קניות, כולל קניונים, מרכזי חיים, "מרכזי כוח", מרכזי קניות קהילתיים, מרכזי אאוטלטים ומיקומים על חזיתות רחוב. גודל הסניף הממוצע הוא כ-7,300 רגל רבוע. נכון ל-3 בפברואר 2024, טיליס מפעילה 248 סניפים ב-33 מדינות, בנוסף לאתר האינטרנט שלה.

## מותגים
טיליס היא קמעונאית מובילה של ביגוד יומיומי, הנעלה, אביזרים ומוצרים לגברים, נשים וילדים, עם מבחר רחב של מותגים גלובליים, מתפתחים ומותגים קנייניים איקוניים, המושרשים באורח חיים פעיל, חיצוני וחברתי. החברה מוכרת שילוב של מותגים קנייניים משלה כמו RSQ, Full Tilt, tillys ו-West of Melrose, כמו גם מותגים ידועים כמו Vans, Nike ו-Nike SB, Jansport, The North Face, Converse, Billabong ועוד רבים אחרים.

## קישורים חיצוניים

* 

## הערות שוליים

קטגוריה:חברות הנסחרות בבורסה לניירות ערך בניו יורק
כביש 3157

**כביש 3157** הוא כביש מקומי באורך של 6 ק"מ בגוש עציון אשר מתחיל בצומת עמוס ונגמר בצומת אפרת דרום. הכביש מקשר בין מרכז גוש עציון לחלקו המזרחי שבתחילת מדבר יהודה, והוא למעשה הכביש היחיד שמקשר בין שני חלקי הגוש המרכזיים.

## מסלול

קטגוריה:מדבר יהודה: כבישים
קטגוריה:יהודה: תחבורה
קטגוריה:אפרת
קטגוריה:גוש עציון
ויליאם ה. ג'יימס

**ויליאם הרטפורד ג'יימס** (באנגלית: **William Hartford James**; ) היה פוליטיקאי ועורך דין אמריקאי שכיהן כמושל נברסקה דה פקטו מיוני 1871 עד ינואר 1873, בעקבות הדחתו של קודמו בתפקיד דייוויד באטלר. ג'יימס היה חבר המפלגה הרפובליקנית.

## ראשית חייו
ג'יימס נולד בעיר מריון שבאוהיו. הוא למד בבית הספר הציבורי ובאקדמיית מריון במשך שנתיים, ועבד בחווה של משפחתו. לאחר מכן החל ללמד משפטים במטרה להיות עורך דין, ובשנת 1853 עבר לדה מוין שבאיווה והצטרף למשרד עורכי דין. ב-1855 הוסמך ללשכת עורכי הדין של איווה ועבר לעיירה סרג'נט בלאף, שם פתח משרד עצמאי לעריכת דין. הוא נישא ללואיזה אפלר, ולזוג נולדו ארבעה ילדים.

## קריירה פוליטית
בשנת 1857 עבר ג'יימס לנברסקה ותבע לעצמו נחלת מתיישבים במחוז דקוטה. הוא החל לפעול בזירה הפוליטית המקומית, וכיהן כשופט שלום  וכתובע המחוזי של מחוז דקוטה. בשנת 1864 מינה אותו נשיא ארצות הברית אברהם לינקולן לרשם משרד הקרקעות של מחוז דקוטה. לאחר חמש שנות כהונה בתפקיד זה התמודד ג'יימס כמועמד המפלגה הרפובליקנית לתפקיד מזכיר המדינה של נברסקה, ובשנת 1870 נבחר לתפקיד.

ב-1871, בעקבות הדחתו של המושל דייוויד באטלר, נתמנה ג'יימס למושל נברסקה דה פקטו עד לסיום כהונתו של באטלר ב-13 בינואר 1873. בין השנים 1873–1871 היה חבר מועצת הנאמנים של אוניברסיטת נברסקה.

עם סיום כהונתו כמושל בפועל שב ג'יימס לעסוק בעריכת דין. בשנת 1877 מונה לרשם משרד הקרקעות בעיר קולפקס שבמדינת וושינגטון, תפקיד שבו החזיק עד מותו בראשית פברואר 1920.

## קישורים חיצוניים
* ויליאם ה. ג'יימס, באתר אגודת המושלים הלאומית 
* 

## הערות שוליים

קטגוריה:אמריקאים ילידי אוהיו
קטגוריה:מזכירי המדינה של נברסקה
קטגוריה:מושלי נברסקה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1831
קטגוריה:אמריקאים שנפטרו ב-1920
בוקר באור השמש, אראניי

**בוקר באור השמש, אראניי** הוא ציור מאת האמן הצרפתי קמיל פיסארו, אשר נכלל בסדרה מצומצמת של יצירות שיצר בקיץ שנת 1899 בעיירה אראניי. עבודות אלו מהוות חלק בלתי נפרד מעשרות ציורים שצייר בסביבתו הכפרית לאורך שנות חייו במקום, וניכרת בהן מגמתו המתמשכת של פיסארו ללכוד את השפעות האור, העונות והמזג המשתנה של הטבע. היצירה מוצגת במוזיאון ישראל.

## תיאור היצירה
הציור מתאר דמות נשית יושבת על תלולית אדמה, גבה נשען אל גזע עץ עדין. קרני שמש מסוננות מבעד לעלווה סמוכה מטילות דגמים של אור וצל על פניה וגופה, ובכך מטשטשות את הגבול בינה לבין הסביבה הטבעית. מאחורי הדמות משתרעים שדות באופק, ערוכים בפסים אופקיים, כששורת עצים סוגרת את המראה בקו הרקיע.

## פרשנות
הדמויות בסדרה זו אינן בולטות ואינן מוצגות באופן אידאולוגי או דרמטי. לרוב מדובר באיכרים, בעיקר נשים, הנתפסים תוך כדי עיסוקם או במנוחה – תיאורים שאינם מעודדים פרשנות נרטיבית. בניגוד לדמויות האיכרים של ז'אן-פרנסואה מייה, בהן ניכרת תכופות תחושת הרואיות, מציג פיסארו את הדמויות באינטימיות, ללא אידיאליזציה או רגשנות מיותרת.

הקומפוזיציה, הצבעוניות והמרקם בציור מדגישים את הפוריות והחיוניות של הנוף. שימושו של האמן בנקודות מכחול קטנות, מגוונות ומהירות מדגים את שליטתו הגבוהה בטכניקה בגיל מתקדם – פיסארו היה בן 69 בעת יצירת היצירה. המלאכה הציורית נעשתה ברוח האימפרסיוניסטית, במטרה לשקף את הרגע החולף ואת השפעות האור המשתנות ללא הרף.

היצירה מהווה ביטוי מאוחר לגישתו של פיסארו כלפי ציור נוף ודמות, תוך שמירה על תיעוד מדויק, התבוננות חדה בטבע, והימנעות ממטען סנטימנטלי או אידאולוגי.

## הערות שוליים

קטגוריה:מוזיאון ישראל: ציורים
קטגוריה:ציורי שמן
קטגוריה:ציורים מהמאה ה-19
קטגוריה:ציורי נוף
קטגוריה:קאמי פיסארו: ציורים
רוברט צ'ארלטון

**רוברט מילדג' צ'ארלטון** (באנגלית: **Robert Milledge Charlton**; 19 בינואר 1807 – 18 בינואר 1854) היה פוליטיקאי ושופט אמריקאי, שכיהן כחבר הסנאט של ארצות הברית מטעם מדינת ג'ורג'יה בין השנים 1852–1853.

## ביוגרפיה
צ'ארלטון נולד בעיר סוואנה שבג'ורג'יה, ב־19 בינואר 1807, לתומאס צ'ארלטון (שכיהן מאוחר יותר פעמיים כראש עיריית סוואנה) ואמילי וולטר. אמו נפטרה כשהיה בן פחות משנתיים.

בהכשרתו היה עורך דין, ובמהלך חייו מילא שורה של תפקידים ברמות שונות של הממשל העירוני והמדינתי, בנוסף לכהונתו בסנאט של ארצות הברית. בשנת 1828 כיהן כחבר בבית הנבחרים של ג'ורג'יה, וב־1832 מונה, ולאחר מכן נבחר, לשופט בית המשפט של המחוז המזרחי של ג'ורג'יה (Eastern Circuit). בנוסף, כיהן כתובע פדרלי מחוזי.

צ'ארלטון מונה לסנאט של ארצות הברית מטעם המפלגה הדמוקרטית כדי למלא את מקומו של הסנאטור ג'ון מקפרסון ברין שהתפטר. קודם לכן כיהן כראש עיריית סוואנה בין השנים 1839–1841. אביו, תומאס צ'ארלטון, כיהן גם הוא כראש העיר הממונה של סוואנה בשנים 1815 ו־1819.

בשנת 1829 נישא רוברט צ'ארלטון למרגרט שיק. הן רובע צ'ארלטון (Charlton Ward) בעיר סוואנה והן מחוז צ'ארלטון (Charlton County) במדינת ג'ורג'יה נקראו על שמו.

צ'ארלטון נפטר בסוואנה ב־18 בינואר 1854, יום לפני יום הולדתו ה־47, ונקבר בבית העלמין "לורל גרוב" (Laurel Grove Cemetery) בעיר.

הוא היה גם בעל עבדים: בשנת 1830 החזיק בשלושה עבדים, בשנת 1840 ב־14 עבדים, ובשנת 1850 ב־13 עבדים.

בן נינו היה וולטר הרטרידג', פעיל לשימור מבנים היסטוריים בעיר סוואנה.

## קישורים חיצוניים

* 
* 

קטגוריה:אמריקאים ילידי ג'ורג'יה
קטגוריה:סוואנה: אישים
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מג'ורג'יה
קטגוריה:אמריקאים שנולדו ב-1807
קטגוריה:אמריקאים שנפטרו ב-1854
אלפרד קאת'ברט

**אלפרד קאת'ברט** (באנגלית:  **Alfred Cuthbert**; 23 בדצמבר 1785 – 9 ביולי 1856) היה פוליטיקאי אמריקאי, אשר כיהן כחבר בית הנבחרים של ארצות הברית וכסנאטור מטעם ג'ורג'יה.

## ביוגרפיה

קאת'ברט נולד ב-23 בנובמבר 1785 בעיר סוואנה שבג'ורג'יה. הוא למד אצל מורים פרטיים, והשלים את לימודיו במכללת פרינסטון בשנת 1803. לאחר מכן למד משפטים, התקבל ללשכת עורכי הדין של מדינת ג'ורג'יה בסביבות שנת 1805, אך לא עסק במקצוע בפועל.

בשנת 1809 שירת כקפטן של יחידת חיל רגלים מתנדבים, ובשנים 1810–1813 כיהן כחבר בבית הנבחרים של ג'ורג'יה. קאת'ברט נבחר מטעם המפלגה הדמוקרטית-רפובליקנית לבית הנבחרים של ארצות הברית (הקונגרס ה־13) כדי למלא את מקומו של ויליאם ואייט ביב שהתפטר, ונבחר מחדש לקונגרס ה־14. הוא כיהן בתפקידו מה־13 בדצמבר 1813 ועד ה־9 בנובמבר 1816, אז התפטר.

בהמשך כיהן כחבר הסנאט של ג'ורג'יה בשנים 1817–1819, ונבחר שוב לקונגרס — הפעם לקונגרסים ה־17, ה־18 וה־19 — וכיהן בהם בין 4 במרץ 1821 ל־3 במרץ 1827.

הוא לא ביקש להיבחר מחדש בשנת 1826, אך ב־1835 נבחר מטעם המפלגה הדמוקרטית לסנאט של ארצות הברית, כדי למלא את מקומו של ג'ון פורסיית' שהתפטר. בשנת 1837 נבחר מחדש, וכיהן בסנאט מ־12 בינואר 1835 ועד 3 במרץ 1843.

לאחר סיום כהונתו, לא התמודד שוב ונשאר מחוץ לפעילות ציבורית. הוא פרש לעסקיו הפרטיים וחי באחוזתו ליד העיירה מונטיסלו שבמחוז ג'ספר, עד מותו ב-9 ביולי 1856. הוא נקבר בבית העלמין סאמרוויל בעיר אוגוסטה, ג'ורג'יה.

## קישורים חיצוניים
* 
* 

קטגוריה:אמריקאים ילידי ג'ורג'יה
קטגוריה:סוואנה: אישים
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מג'ורג'יה
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מג'ורג'יה
קטגוריה:אמריקאים שנולדו ב-1785
קטגוריה:אמריקאים שנפטרו ב-1856
סיימון בואברה

**סיימון נדליה בואברה** (בצרפתית: **Saïmon Nadélia Bouabré**; נולד ב-1 ביוני 2006 בסנט אטיין שבצרפת) הוא כדורגלן צרפתי המשחק בעמדת הקשר ההתקפי בקבוצת אל-הילאל מליגת העל הסעודית.

## קריירת מועדונים
בואברה גדל במחלקות הנוער של סנט אטיין, אנדרו-בוטאון, אייר בל ומונקו. ב-19 במאי 2024 ערך את הופעת הבכורה שלו בקבוצה הבוגרת של מונקו, בניצחון 0–4 על נאנט במסגרת המחזור ה-34 והאחרון בליגת העל הצרפתית לעונת 2023/2024. בסך הכל ערך ארבע הופעות ליגה במדי המועדון.

ב-2 באוגוסט 2025 חתם בניאום מליגת העל הסעודית.

ב-2 בפברואר 2026 חתם באל-הילאל.

## קריירה בין-לאומית
בואברה נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2025, וערך שתי הופעות בטורניר, בהן הבקיע שני שערים.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונקו
קטגוריה:כדורגלני ניאום
קטגוריה:כדורגלני אל-הילאל
קטגוריה:צרפתים שנולדו ב-2006
ישיבת אפיקי ארץ באופקים

**ישיבת אפיקי ארץ** היא ישיבה תיכונית-דתי־לאומית בעיר אופקים. הישיבה משלבת לימודי קודש (גמרא, תנ"ך והלכה) עם לימודי חול על פי תוכנית משרד החינוך, ומיועדת בעיקר לתלמידים ממסגרת הממלכתית-דתית. היא פועלת במבני חינוך במסגרת העירונית ומשתתפת בפעילויות קהילתיות וטיולים חינוכיים.

הישיבה משתייכת לשבילי אית"ם אופקים שהוא צמד בתי ספר (אולפנה וישיבה) תחת הנהלה אחת.

## היסטוריה
בשנים הראשונות לפעולתה, ישיבת אפיקי ארץ הייתה חלק מרשת החינוך של תנועת בני עקיבא, אשר ניהלה מוסדות חינוך דתיים ברחבי הארץ. עם השנים, הישיבה עברה לניהול עצמאי, אך שמרה על קשרים עם תנועת בני עקיבא ועם רשתות חינוך נוספות.

בשנה האחרונה, הישיבה הועברה תחת ניהול רשת בתי הספר "דרכא", רשת בתי ספר בפריפריה. המעבר לניהול דרכא נועד לשפר את השירותים החינוכיים ולספק תמיכה נוספת לתלמידים.

## אידאולוגיה, מטרות ולימודים
הישיבה פועלת ברוח הציונות הדתית: לצד לימודי תורה, חיזוק ערכי הלאומיות, אהבת הארץ ושירות הצבאי. גורמים בחינוך הדתי ציינו שתלמידי מוסדות שבילי אית"ם – ובעיקר ישיבת "אפיקי ארץ" – נוטים להתמקצע בנתינה וחסד ותוך כך מפתחים זיקה למדינה ולצבא. לדוגמה, נשמר דגש על שירות משמעותי בצה"ל: בעבר דורגה הישיבה בין המובילות בארץ באחוז המצטרפים ליחידות קרביות, ותוכניות כמו "להעז" ו"מעגלים" מותאמות לעידוד תלמידים לתפקידי מפתח בצבא.

בישיבה משולבים לימודי קודש ולימודי חול. לימודי הקודש כוללים גמרא, תנ"ך, הלכה ועוד, שמועברים על ידי הרבנים ורבני ההוראה של הישיבה. לימודי החול כוללים מקצועות בסיסיים (לשון, מתמטיקה, מדעים, אנגלית וכו') ומקצועות לימודי-על בהתאם לתוכנית הלימודים הממלכתית, כולל הכנה לבגרויות. כמו ברוב הישיבות התיכוניות, היום הלימודי כולל שיעורי גמרא וסדרי תלמוד יומי בשילוב שיעורי ליבה רגילים.

## הערות שוליים

קטגוריה:אופקים: חינוך
קטגוריה:ישיבות תיכוניות